
VALSTYBINĖS KELIŲ TRANSPORTO INSPEKCIJOS
PRIE SUSISIEKIMO MINISTERIJOS
VIRŠININKAS 

ĮSAKYMAS
DĖL VALSTYBINĖS KELIŲ TRANSPORTO INSPEKCIJOS PRIE SUSISIEKIMO MINISTERIJOS VIRŠININKO 2014 M. GEGUŽĖS 9 D. ĮSAKYMO NR. 2B-91 „DĖL MOTORINIŲ TRANSPORTO PRIEMONIŲ IR JŲ PRIEKABŲ, KURIOS NEATITINKA TECHNINIŲ REIKALAVIMŲ IR KELIA GRĖSMĘ EISMO SAUGUMUI, PRIVALOMOSIOS TECHNINĖS APŽIŪROS DOKUMENTŲ GALIOJIMO PANAIKINIMO TVARKOS APRAŠO PATVIRTINIMO“ PAKEITIMO

2017 m. birželio 28 d. Nr. 2BE-110
Vilnius


. Pakeičiu Motorinių transporto priemonių ir jų priekabų, kurios neatitinka techninių reikalavimų ir kelia grėsmę eismo saugumui, privalomosios techninės apžiūros dokumentų galiojimo panaikinimo tvarkos aprašą, patvirtintą Valstybinės kelių transporto inspekcijos prie Susisiekimo ministerijos viršininko 2014 m. gegužės 9 d. įsakymu Nr. 2B-91 „Dėl Motorinių transporto priemonių ir jų priekabų, kurios neatitinka techninių reikalavimų ir kelia grėsmę eismo saugumui, privalomosios techninės apžiūros dokumentų galiojimo panaikinimo tvarkos aprašo patvirtinimo“:
. pakeičiu 4.6 papunktį ir jį išdėstau taip:
„. motorinės transporto priemonės stiklų, patenkančių į priekinį 180° vairuotojo matymo lauką, šviesos laidumas mažesnis negu 70 proc., o šarvuotų transporto priemonių – mažesnis negu 60 proc. Motorinės transporto priemonės priekinis stiklas turi neleidžiamą (-ų) priekinio stiklo pažeidimą (-ų), nurodytą (-ų) Techninių motorinių transporto priemonių ir jų priekabų reikalavimų, patvirtintų Valstybinės kelių transporto inspekcijos prie Susisiekimo ministerijos viršininko 2008 m. liepos 29 d. įsakymu Nr. 2B-290 „Dėl Techninių motorinių transporto priemonių ir jų priekabų reikalavimų“ (toliau – Techniniai reikalavimai) 1 priedo 1 priedėlyje;“
. pakeičiu 4.7 papunktį ir jį išdėstau taip:
„. motorinės transporto priemonės arba jos priekabos protektoriaus rašto gylis mažesnis, nei nustatyta Techniniuose reikalavimuose arba nuo lapkričio 11 d. iki kovo 31 d. motorinės transporto priemonės, kurios bendroji masė ne didesnė kaip 3,5 t, ir (arba) jos priekaba (jei priekaboje įrengti stabdžiai) eksploatuojama su padangomis, kurios neskirtos važiuoti žiemą (nepažymėtos ženklais „M+S“, „*“ arba užrašu „All seasons“), motorinė transporto priemonė arba jos priekaba nuo balandžio 11 d. iki spalio 31 d. eksploatuojama su dygliuotomis padangomis ;“
. pakeičiu 4.8 papunktį ir jį išdėstau taip:
„. motorinėje transporto priemonėje nėra priekinio (-ių) artimosios šviesos žibinto (-ų) ir (arba) priekinio (-ių) tolimosios šviesos žibinto (-ų), motorinėje transporto priemonėje ir (arba) jos priekaboje nėra galinio (-ių) gabarito žibinto (-ų), stabdymo žibinto (-ų) ir (arba) posūkio rodiklio žibinto (-ų) ir (arba) žibinte panaudotas jo gamintojo nenumatytas šviesos šaltinis;“
. papildau 4.10 papunkčiu ir jį išdėstau taip:
„. motorinėje transporto priemonėje nėra buferio ir (arba) nėra dujų išmetimo sistemos ir (arba) dujų išmetimo sistemoje trūksta sudėtinių dalių, N2, N3, O3 ir O4 klasių transporto priemonėse nėra šoninės apsaugos ir (arba) galinės apsaugos nuo palindimo po transporto priemone;“
. papildau 4.11 papunkčiu ir jį išdėstau taip:
„. iš motorinės transporto priemonės, jos priekabos, įrangos, įrengtos ant jos (jų), ant žemės laša (per vieną minutę nulaša bent vienas lašas) arba teka alyva, degalai arba kiti eksploataciniai skysčiai, dėl kurių daroma žala aplinkai (gamtai) arba sukeliamas pavojus kitiems kelių eismo dalyviams, išskyrus langų plovimo skysčio nuotėkį, kai purškiamas langų plovimo skystis;“
. papildau 4.12 papunkčiu ir jį išdėstau taip:
„. motorinė transporto priemonė, išskyrus Lietuvos Respublikos saugaus eismo automobilių keliais įstatyme nustatytas išimtis, kuri pritaikyta eismui kairiąja kelio puse ir (ar) turi vairą dešinėje pusėje, neatitinka specialių reikalavimų motorinėms transporto priemonėms, kurios pritaikytos eismui kairiąja kelio puse ir (ar) turi vairą dešinėje pusėje, kurie nustatyti Motorinių transporto priemonių, jų priekabų gamybos ir perdirbimo ir techninės ekspertizės atlikimo tvarkos apraše, patvirtintame Valstybinės kelių transporto inspekcijos prie Susisiekimo ministerijos viršininko 2008 m. gruodžio 23 d. įsakymu Nr. 2B-515 „Dėl Motorinių transporto priemonių, jų priekabų gamybos ir perdirbimo ir techninės ekspertizės atlikimo tvarkos aprašo patvirtinimo“.“
. Šis įsakymas nustatyta tvarka skelbiamas Teisės aktų registre ir Valstybinės kelių transporto inspekcijos prie Susisiekimo ministerijos interneto svetainėje.
. Šis įsakymas įsigalioja 2018 m. sausio 1 d., išskyrus šio įsakymo 1.1 papunktį, kuris įsigalioja 2018 m. gegužės 20 d.

